Ένας **αποκεντρωμένος αυτόνομος οργανισμός** (decentralized autonomous organization - DAO), μερικές φορές ονομάζεται **αποκεντρωμένη αυτόνομη εταιρεία** (**DAC**), είναι ένας οργανισμός δομημένος από κανόνες που κωδικοποιούνται ως πρόγραμμα υπολογιστή, το οποίο συχνά είναι διαφανές, ελέγχεται από τα μέλη του οργανισμού και δεν επηρεάζεται από την κεντρική κυβέρνηση. Σε γενικές γραμμές, οι DAO είναι κοινότητες που ανήκουν σε μέλη χωρίς κεντρική ηγεσία.  Τα αρχεία οικονομικών συναλλαγών και οι κανόνες προγράμματος ενός DAO διατηρούνται σε μια αλυσίδα μπλοκ (*blockchain).* Το ακριβές νομικό καθεστώς αυτού του τύπου επιχειρηματικής οργάνωσης είναι ασαφές. 

Ένα πολύ γνωστό παράδειγμα, με σκοπό τη χρηματοδότηση επιχειρηματικού κεφαλαίου, ήταν το The DAO, το οποίο συγκέντρωσε 3,6 εκατομμύρια ether (ETH) - ως ανταμοιβή εξόρυξης του Ethereum - αξίας άνω των 70 εκατομμυρίων δολαρίων τον Μάιο του 2016 και όταν παραβιάστηκε, η αξία του έφτασε, εβδομάδες αργότερα, τα $50 εκατομμύρια δολάρια σε κρυπτονομίσματα.  Η παραβίαση αντιστράφηκε τις επόμενες εβδομάδες και τα χρήματα αποκαταστάθηκαν, μέσω ενός *hard fork* του blockchain Ethereum. Οι περισσότεροι εξορύκτες και πελάτες του *Ethereum* ενσωματώθηκαν στη νέα διακλάδωση (*fork*), ενώ η αρχική αλυσίδα έγινε το *Ethereum Classic*.

Ιστορικό
--------

Οι αποκεντρωμένοι αυτόνομοι οργανισμοί χαρακτηρίζονται από τη χρήση τεχνολογίας *blockchain* για την παροχή ενός ασφαλούς ψηφιακού λογιστικού βιβλίου για την παρακολούθηση των ψηφιακών αλληλεπιδράσεων σε όλο το Διαδίκτυο, που αποκτά ανοσία έναντι της πλαστογραφίας με αξιόπιστη χρονοσήμανση και διάδοση μιας κατανεμημένης βάσης δεδομένων. Αυτή η προσέγγιση εξαλείφει την ανάγκη συμμετοχής ενός αμοιβαία αποδεκτού αξιόπιστου τρίτου μέρους σε οποιαδήποτε αποκεντρωμένη ψηφιακή αλληλεπίδραση ή συναλλαγή κρυπτονομισμάτων. Το κόστος μιας συναλλαγής με δυνατότητα blockchain και της σχετικής αναφοράς δεδομένων μπορεί να αντισταθμιστεί ουσιαστικά από την εξάλειψη τόσο του αξιόπιστου τρίτου μέρους όσο και από την ανάγκη για επαναλαμβανόμενη καταγραφή των ανταλλαγών συμβολαίων σε διαφορετικά αρχεία. Για παράδειγμα, τα δεδομένα της αλυσίδας μπλοκ θα μπορούσαν, κατ' αρχάς, και εάν οι ρυθμιστικές δομές το επιτρέπουν, να αντικαταστήσουν δημόσια έγγραφα όπως τίτλους και δικαιώματα ιδιοκτησίας. Θεωρητικά, μια προσέγγιση *blockchain* επιτρέπει σε πολλούς χρήστες υπολογιστικού νέφους να συνάψουν μια χαλαρά συνδεδεμένη συνεργασία μεταξύ ομότιμων έξυπνων συμβολαίων.

Ο Βιτάλικ Μπούτεριν (*Vitalik Buterin)* πρότεινε ότι μετά την κυκλοφορία ενός DAO, αυτό θα μπορούσε να οργανωθεί έτσι ώστε να λειτουργεί χωρίς ανθρώπινη διαχειριστική αλληλεπίδραση, υπό την προϋπόθεση ότι τα έξυπνα συμβόλαια υποστηρίζονται από μια πλατφόρμα με πληρότητα Turing. Το Ethereum, που χτίστηκε σε *blockchain* και κυκλοφόρησε το 2015, έχει περιγραφεί ότι πληροί την αρχή του *Turing*, επιτρέποντας έτσι τέτοιου είδους DAO. Οι αποκεντρωμένοι αυτόνομοι οργανισμοί στοχεύουν να είναι ανοιχτές πλατφόρμες μέσω των οποίων τα άτομα ελέγχουν την ταυτότητά τους και τα προσωπικά τους δεδομένα.

Διακυβέρνηση
------------

Η διακυβέρνηση του DAO συντονίζεται χρησιμοποιώντας διακριτικά διακυβέρνησης (*tokens*) ή μη ανταλλάξιμα διακριτικά (*NFT - non-fungible token*), που παρέχουν δικαιώματα ψήφου. Η είσοδος σε ένα DAO περιορίζεται σε άτομα που έχουν επιβεβαιωμένη ιδιοκτησία αυτών των διακριτικών διακυβέρνησης σε ένα πορτοφόλι κρυπτονομισμάτων και μπορεί να γίνει ανταλλαγή μελών. Η διακυβέρνηση διεξάγεται μέσω μιας σειράς προτάσεων που ψηφίζουν τα μέλη μέσω του *blockchain* και η κατοχή περισσότερων διακριτικών διακυβέρνησης συχνά μεταφράζεται σε μεγαλύτερη δύναμη ψήφου. Οι συνεισφορές από τα μέλη προς τους οργανωτικούς στόχους ενός DAO μπορούν μερικές φορές να παρακολουθούνται και να αποζημιώνονται εσωτερικά. Οι ανενεργοί κάτοχοι διακριτικών διακυβέρνησης μπορεί να αποτελέσουν σημαντικό εμπόδιο για τη διακυβέρνηση του DAO, γεγονός το οποίο οδήγησε σε εφαρμογές που επιτρέπουν την ανάθεση του δικαιώματος ψήφου σε άλλα μέρη.

Ζητήματα που σχετίζονται με τη λειτουργία ενός DAO
--------------------------------------------------

### Συμμετοχής

Οι ανενεργοί ή χωρίς δικαίωμα ψήφου μέτοχοι σε DAO, συχνά διακόπτουν την πιθανή λειτουργία του οργανισμού. 

### Νομικό καθεστώς, ευθύνη και ρύθμιση

Το ακριβές νομικό καθεστώς αυτού του τύπου επιχειρηματικής οργάνωσης είναι γενικά ασαφές, και μπορεί να διαφέρει ανάλογα με τη δικαιοδοσία. Την 1η Ιουλίου 2021, το Ουαϊόμινγκ έγινε η πρώτη πολιτεία των ΗΠΑ που αναγνώρισε τους DAO ως νομική οντότητα. Η αμερικανική *CryptoFed DAO* έγινε η πρώτη επιχειρηματική οντότητα που αναγνωρίστηκε. Ορισμένες προηγούμενες προσεγγίσεις σε εταιρείες που βασίζονται σε blockchain έχουν θεωρηθεί από την Επιτροπή Κεφαλαιαγοράς των ΗΠΑ ως παράνομες προσφορές μη εγγεγραμμένων τίτλων. Αν και συχνά έχει αβέβαιη νομική υπόσταση, ένας DAO μπορεί λειτουργικά να είναι μια εταιρεία χωρίς νομικό καθεστώς: όπως για παράδειγμα μία ομόρρυθμη εταιρεία. Οι γνωστοί συμμετέχοντες ή εκείνοι που βρίσκονται στη διασύνδεση μεταξύ ενός DAO και των ρυθμιζόμενων χρηματοπιστωτικών συστημάτων, μπορεί να αποτελέσουν στόχο ρυθμιστικών μέτρων ή αστικών αγωγών, εάν δεν συμμορφώνονται με τη νομοθεσία.

Τον Ιούνιο του 2022, η εταιρεία επιχειρηματικών κεφαλαίων Andreessen Horowitz δημοσίευσε ένα «Πλαίσιο επιλογής οντοτήτων» που περιγράφει οργανωτικές εναλλακτικές για DAO με σημαντική παρουσία στις Ηνωμένες Πολιτείες. 

### Ασφάλεια

Ο κώδικας ενός DAO είναι δύσκολο να αλλάξει όταν το σύστημα είναι σε λειτουργία, συμπεριλαμβανομένων των επιδιορθώσεων σφαλμάτων που διαφορετικά θα ήταν επουσιώδη στον κεντρικό κώδικα. Οι διορθώσεις σε ένα DAO απαιτούν τη σύνταξη νέου κώδικα και συμφωνία για τη μετεγκατάσταση όλων των κεφαλαίων. Μολονότι ο κώδικας είναι ορατός σε όλους, είναι δύσκολο να επιδιορθωθεί, αφήνοντας έτσι γνωστά κενά ασφαλείας ανοιχτά για εκμετάλλευση, εκτός εάν ζητηθεί μορατόριουμ για να επιτραπεί η διόρθωση σφαλμάτων. 

Το 2016, ένα συγκεκριμένο DAO, το "The DAO ", σημείωσε ρεκόρ στη μεγαλύτερη καμπάνια πληθοχρηματοδότησης (*crowdfunding*) μέχρι σήμερα. Οι ερευνητές επισήμαναν πολλά προβλήματα με τον κώδικα του DAO. Η επιχειρησιακή διαδικασία του DAO επέτρεπε στους επενδυτές να αποσύρουν κατά βούληση τυχόν χρήματα που δεν είχαν ακόμη δεσμευτεί για ένα έργο, τα κεφάλαια θα μπορούσαν έτσι να εξαντληθούν γρήγορα. Αν και οι διασφαλίσεις στόχευαν να αποτρέψουν τις ψήφους των τζογαδόρων για να αποκομίσουν κέρδη, υπήρχε ένα «πλήθος τρωτών σημείων ασφαλείας». Αυτά επέτρεψαν να ξεκινήσει μια απόπειρα μεγάλης απόσυρσης κεφαλαίων από το DAO στα μέσα Ιουνίου 2016. Στις 20 Ιουλίου 2016, το blockchain Ethereum αναγκάστηκε να διασώσει το αρχικό συμβόλαιο.

Τα DAO μπορεί να υπόκεινται σε «πραξικοπήματα» ή εχθρικές εξαγορές που ανατρέπουν τις δομές ψηφοφορίας τους, ειδικά εάν η ψηφοφορία βασίζεται στον αριθμό των διακριτικών διακυβέρνησης (*tokens*) που κατέχει κάποιος. Για παράδειγμα το 2022, ένα άτομο συγκέντρωσε αρκετά διακριτικά διακυβέρνησης για να δώσει στον εαυτό του τον έλεγχο ψηφοφορίας στο *Build Finance DAO*, και στη συνέχεια τα χρησιμοποίησε για να εξαντλήσει το DAO από όλα του τα χρήματα.

Κατάλογος αξιοσημείωτων DAO
---------------------------

| Ονομα | Κρυπτοπαραστατικό | Σενάρια χρήσης | Δίκτυο | Κυκλοφορία | Κατάσταση |
| --- | --- | --- | --- | --- | --- |
| Dash | DASH | Διακυβέρνηση, διάθεση κεφαλαίων | Dash | Μάιος 2015 | Λειτουργικό |
| Steem | STEEM | Διανομή δεδομένων, Μέσα κοινωνικής δικτύωσης, Υπηρεσίες ονομάτων, Βιομηχανική | Steem | Μάρτιος 2016 | Λειτουργικό |
| Το DAO | DAO | Επιχειρηματικών κεφαλαίων | Ethereum | Απρίλιος 2016 | Ακυρώθηκε στα τέλη του 2016 λόγω hack |
| Augur | REP | Αγορά προβλέψεων, Αθλητικό στοίχημα, Δικαίωμα προαίρεσης, Ασφάλειες | Ethereum | Ιούλιος 2018 | Λειτουργικό |
| Uniswap | UNI | Ανταλλαγή, Αυτοματοποιημένη Διαπραγμάτευση | Ethereum | Νοέμβριος 2018 | Λειτουργικό  |
| ConstitutionDAO | PEOPLE | Identity, CC0 ( Public Domain ), Governance | Ethereum | Αύγουστος 2021 | Επιχειρήσεων |
| FreeRossDAO | PEOPLE | Αγορά ενός πρωτότυπου αντιγράφου του Συντάγματος των Ηνωμένων Πολιτειών | Ethereum | Νοέμβριος 2021  | Ανενεργό  |
| FreeRossDAO  | $FREE | Επιείκια για τον Ross Ulbricht, οργάνωση υπεράσπισης της μεταρρύθμισης της ποινικής δικαιοσύνης | Ethereum | Δεκέμβριος 2021  | Λειτουργικό  |
| AssangeDAO | $JUSTICE  | Purchased *Clock:* ένα έργο τέχνης NFT από τον Pak, για τη χρηματοδότηση νομικής υπεράσπισης του ιδρυτή του WikiLeaks, Τζούλιαν Ασάνζ | Ethereum | Φεβρουάριος 2022  | Λειτουργικό |

Δείτε επίσης
------------

* Παράλληλα και κατανεμηνένα συστήματα
* *Το Κοινωνικό Συμβόλαιο*

Παραπομπές
----------

1. ↑  Prusty, Narayan (27 Απριλίου 2017). *Building Blockchain Projects*. Birmingham, UK: Packt. σελ. 9. ISBN 9781787125339.
2. ↑  The Decentralized Autonomous Organization and Governance Issues *Regulation of Financial Institutions Journal*: Social Science Research Network (SSRN). 5 December 2017.
3. 1 2  Vigna, P.· Casey, M. J. (27 Ιανουαρίου 2015). *The Age of Cryptocurrency: How Bitcoin and the Blockchain Are Challenging the Global Economic Order*. St. Martin's Press. ISBN 9781250065636.
4. ↑  Hodson, H. (20 November 2013). «Bitcoin moves beyond mere money». *New Scientist*. .
5. ↑  Price, Rob (17 Ιουνίου 2016). «Digital currency Ethereum is cratering amid claims of a $50 million hack». *Business Insider*. Ανακτήθηκε στις 17 Ιουνίου 2016.
6. ↑  Norta, A. (18 Αυγούστου 2015). «Creation of Smart-Contracting Collaborations for Decentralized Autonomous Organizations». *Perspectives in Business Informatics Research*. Lecture Notes in Business Information Processing. **229**. σελίδες 3–17.
7. ↑  Pangburn, D. J. (19 Ιουνίου 2015). «The Humans Who Dream of Companies That Won't Need Us». *FastCompany*.
8. ↑  Evans, J. (1 Αυγούστου 2015). «Vapor No More: Ethereum Has Launched». *TechCrunch*.
9. ↑  Deegan, P. (2014). «Chapter 14—The Relational Matrix: The Free and Emergent Organizations of Digital Groups and Identities». Στο: Clippinger, J. H.· Bollier, D. *From Bitcoin to Burning Man and Beyond: The Quest for Identity and Autonomy in a Digital Society*. Amherst, Massachusetts. σελίδες 160–176]. ISBN 978-1-937146-58-0. creating an operational and autonomous Trust Framework [that can i]ntegrate with a secure discovery service in the form of a Decentralized Autonomous Organization ...
10. 1 2 3  «The DAO of accrue: A new, automated investment fund has attracted stacks of digital money». *The Economist*. 21 May 2016. .
11. ↑  Πρότυπο:Cite ssrn
12. ↑  «Decentralized Autonomous Organizations Find a Home in Wyoming». *JD Supra* (στα Αγγλικά). Ανακτήθηκε στις 9 Ιουλίου 2021.
13. ↑  «Wyoming becomes first US state to legally recognise DAO». *finance.yahoo.com* (στα Αγγλικά). Ανακτήθηκε στις 9 Ιουλίου 2021.
14. 1 2  Popper, N. (21 Μαΐου 2016). «A Venture Fund with Plenty of Virtual Capital, but No Capitalist». *New York Times*.
15. ↑  «SEC Charges Bitcoin Entrepreneur With Offering Unregistered Securities». US Securities and Exchange Commission. 3 Ιουνίου 2014.
16. 1 2  Levine, M. (17 May 2016). «Blockchain Company Wants to Reinvent Companies». *Bloomberg News*. .
17. ↑  «A Legal Framework for Decentralized Autonomous Organizations, Part II: Entity Selection Framework» (PDF) (στα Αγγλικά). Ανακτήθηκε στις 13 Ιουνίου 2022.
18. ↑  Peck, M. (28 Μαΐου 2016). «Ethereum's $150-million Blockchain-powered Fund Opens Just as Researchers Call For a Halt». *IEEE Spectrum*. Institute of Electrical and Electronics Engineers.
19. ↑  Vigna, P. (16 May 2016). «Chiefless Company Rakes in More Than $100 Million». *Wall Street Journal*. .
20. ↑  Waters, R. (17 May 2016). «Automated company raises equivalent of $120M in digital currency». *Financial Times*. .
21. ↑  Popper, N. (27 Μαΐου 2016). «Paper Points Up Flaws in Venture Fund Based on Virtual Money». *The New York Times*.
22. ↑  Popper, N. (17 Ιουνίου 2016). «Hacker May Have Taken $50 Million From Cybercurrency Project». *New York Times*.
23. ↑  Price, R. (17 Ιουνίου 2016). «Digital currency Ethereum is cratering amid claims of a $50 million hack». *Business Insider*. Ανακτήθηκε στις 17 Ιουνίου 2016.
24. ↑  «Democratic DAO Suffers Coup, New Leader Steals Everything - VICE». *www.vice.com*. Ανακτήθηκε στις 16 Φεβρουαρίου 2022.
25. ↑  «OpenOrgs.info». *openorgs.info*. Ανακτήθηκε στις 15 Ιανουαρίου 2022.
26. ↑  Roose, Kevin (2021-11-17). «They Love Crypto. They're Trying to Buy the Constitution.» (στα αγγλικά). *The New York Times*. ISSN 0362-4331.. Ανακτήθηκε στις 2021-11-17.
27. ↑  Fox, Matthew (19 Ιανουαρίου 2022). «Tokens of the defunct DAO that failed to buy a copy of the constitution are worth $300 million even after disbanding». *news.yahoo.com* (στα Αγγλικά). Ανακτήθηκε στις 28 Ιανουαρίου 2022.
28. ↑  Collier, Kevin. «NFT of Silk Road founder's art sells for more than $6 million». *www.nbcnews.com*. NBC News. Ανακτήθηκε στις 10 Μαΐου 2022.
29. ↑  Mak, Aaron. «Ross Ulbricht Went to Jail for Letting People Buy Drugs With Bitcoin. Can These Crypto Obsessives Get Him Out?». *slate.com*. Slate. Ανακτήθηκε στις 10 Μαΐου 2022.
30. ↑  «Justice Token». AssangeDAO. Ανακτήθηκε στις 14 Απριλίου 2022.
31. ↑  Reuters (9 February 2022). «'Cypherpunks have rallied to Assange': NFT auction raises $52m for WikiLeaks founder» (στα αγγλικά). *The Guardian*. .

Εξωτερικοί σύνδεσμοι
--------------------